CELEX: 62016CN0355
Language: lt
Date: 2016-06-28 00:00:00
Title: Byla C-355/16: 2016 m. birželio 28 d. Conseil d'État (Prancūzija) pateiktas prašymas priimti prejudicinį sprendimą byloje Christian Picart/Ministre des finances et des comptes publics

12.9.2016   
            
            
               LT
            
            
               Europos Sąjungos oficialusis leidinys
            
            
               C 335/36
            
         2016 m. birželio 28 d.Conseil d'État (Prancūzija) pateiktas prašymas priimti prejudicinį sprendimą byloje Christian Picart/Ministre des finances et des comptes publics
   
   (Byla C-355/16)
   (2016/C 335/48)
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Conseil d'État
   
   
      Šalys pagrindinėje byloje
   
   
      Pareiškėjas: Christian Picart
   
      Atsakovas: Ministre des finances et des comptes publics
   
   
      Prejudiciniai klausimai
   
   
               1.
            
            
               Ar savarankiškai dirbančio asmens įsisteigimo teisė, kaip ji yra apibrėžta 1999 m. birželio 21 d. susitarimo 1 ir 4 straipsniuose ir jo I priedo 12 straipsnyje, gali būti laikoma lygiaverte įsisteigimo laisvei, užtikrinamai pagal darbo sutartį dirbantiems asmenims remiantis Europos bendrijų steigimo sutarties 43 straipsniu (dabar – Sutarties dėl Europos Sąjungos veikimo 49 straipsnis)?
            
         
               2.
            
            
               Ar tokiu atveju, atsižvelgiant į susitarimo 16 straipsnio nuostatas, reikia taikyti teismo praktiką, suformuluotą vėliau nei šis susitarimas priimtu 2006 m. rugsėjo 7 d. sprendimu C-470/04, jeigu valstybės narės pilietis, persikėlęs gyventi į Šveicariją ir tiesiog išlaikęs šios valstybės narės teisės reglamentuojamų bendrovių akcijas, kurios suteikia jam teisę daryti tam tikrą įtaką šių bendrovių sprendimams ir nulemti jų veiklą, neketindamas Šveicarijoje vykdyti kitokios savarankiškos veiklos nei ta, kurią jis vykdė valstybėje narėje, kurios piliečiu buvo, ir kurią sudarė šių akcijų valdymas?
            
         
               3.
            
            
               Jeigu ši teisė nėra lygiavertė įsisteigimo laisvei, ar ją reikia aiškinti taip pat kaip Europos Sąjungos Teisingumo Teismas aiškino įsisteigimo laisvę savo 2006 m. rugsėjo 7 d. Sprendime C-470/04?